નાલ ગામ અને દોધનવાડી ગામ પાસેના બ્રિજના બે પાયા નદીના ભારે પ્રવાહને કારણે તુટી જતાં નાલ, દોધનવાડી જેવા ગામો પણ સંપર્ક વિહોણા થયા છે. જોકે આ વિસ્તારમાં મોબાઈલ કનેક્ટિવિટી ન હોવાને કારણે તંત્રને ઘટનાની જાણે મોડી થઇ હતી. જોકે તે બાદ સફાળા જાગેલાં વહિવટી તત્રએ વિસ્તારના અસરગ્રસ્તોને સલામત સ્થળે ખસેડવાની કવાયત હાથ ધરી હતી. પુરના પાણીના કારણે ટુવાલ ગામે પાંચ પરિવારોના ઝૂપડા ડુબી ગયાં હતાં. મહુપાડા, ટાવલ ભોર આમલી ગામે વરસાદી પુરના પાણીએ ભારે તારાજી સર્જી હતી.